KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2013. április 23-i ülésére)

TÁRGY: 
OLASZ MIHÁLY KISKŐRÖS, JÓKAI MÓR UTCA 2. SZÁM ALATTI LAKOS AJÁNDÉKOZÁSA
Olasz Mihály Kiskőrös, Jókai Mór u. 2. sz. alatti lakos tulajdonát képezi a kiskőrösi 1638 hrsz-ú, természetben Kiskőrös Jókai Mór utca 2. szám, a Kossuth Lajos és Jókai Mór utca sarkán lévő ingatlan.

 „A Belterületi út fejlesztése Kiskőrös Városában” című DAOP-3.1.1/B-11-2012-0029 kódszámú pályázat alapján a Kossuth Lajos utcán kerékpárút épül. Az érintett Kossuth Lajos és Jókai Mór utca kereszteződésénél területrendezés szükséges a tervekben szereplő kerékpárút és járda kialakítása érdekében. 
Az ingatlan telekalakítása érdekében a felek előzetes szóbeli megállapodása alapján változási vázrajzot készített a Kiskőrösi Földmérő Iroda. A kerékpárúttal kapcsolatos beruházások feltétele az Önkormányzati tulajdonban lévő út megfelelő kialakítása, amelyhez Olasz Mihály tulajdonát képező ingatlan egy részének ajándékozása szükséges.
A telekalakítás eredményeként az önkormányzati tulajdonú, 2388 hrsz-ú, önkormányzati közút megjelölésű ingatlan 14,5 m2-tel növekszik.

Javasolom, hogy a Képviselő-testület Olasz Mihály ingyenes ajándékozását fogadja el.
Kiskőrös, 2013. április 11. 

Domonyi László sk.


polgármester

HATÁROZAT-TERVEZET          

1. A Képviselő-testület Olasz Mihály Kiskőrös, Jókai Mór u. 2. sz. alatti lakos tulajdonában lévő kiskőrösi 1638 hrsz-ú ingatlan - a határozat-tervezet mellékletét képező záradékolt változási vázrajzban feltüntetett, - 14,5m2 nagyságú részének, Kiskőrös Város Önkormányzata javára, közterület céljára tett ingyenes ajándékozását köszönettel elfogadja. A telekalakítás eredményeként az önkormányzati tulajdonú, 2388 hrsz-ú, út megjelölésű ingatlan 14,5 m2-tel növekszik.
2. A Képviselő-testület felhatalmazza a polgármestert az ajándékozási szerződés megkötésére.

